
HOTĂRÂRE  NR. 286 /2024
privind aprobarea trecerii din domeniul public în domeniul privat al Municipiului Vulcan a corpului de clădire C3- Pavilion K,în suprafață construită de 196 mp  și a terenului aferent în suprafață de 359 mp, situat in Str. Căprioara, nr. 3 înscris în C.F 63521 Vulcan, nr. cad. 63521, nr. cad 63521-C1
         Consiliul Local al Municipiului Vulcan, întrunit în ședința ordinară din data de 21.11.2024, 
         Analizând Proiectul de hotărâre nr.289/1/9/14.11.2024 și Referatul de aprobare                                               nr. 289/1/10/14.11.2024 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea trecerii din domeniul public în domeniul privat al Municipiului Vulcan a corpului de clădire C3- Pavilion K,în suprafață construită de 196 mp  și a terenului aferent în suprafață de 359 mp, situat in Str. Căprioara, nr. 3 înscris în C.F 63521 Vulcan, nr. cad. 63521, nr. cad 63521-C1;

                Având în vedere Raportul nr. 281/1/11/14.11.2024  al Serviciului ADPP din cadrul aparatului de specialitate al Primarului municipiului  Vulcan;

           În baza avizului Comisiei de specialitate specialitate „Juridică și de disciplină”, înregistrat  sub    nr. 291/1/12/21.11.2024  a Consiliului local Vulcan;    
Având în vedere că imobilele în cauză nu sunt declarate de uz si interes public national si judetean şi nu fac obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de statul român în perioada 6 martie 1945 – 22 decembrie 1989 și nici nu au fost formulate cereri de retrocedare conform Legii nr. 247/2005 privind reforma în domeniul proprietăţii, precum şi unele măsuri adiacente, cu modificările şi completările ulterioare, nu este grevat de sarcini şi nu face obiectul unor litigii;

Imobilele au fost preluate prin Hotărârea nr. 778 din 23 septembrie 1999 privind transmiterea unor imobile, respectiv corpul de clădire C3- Pavilion K proprietate publică a statului, din administrarea Ministerului Apărării Naţionale în administrarea Consiliului Local al Oraşului Vulcan, judeţul Hunedoara. În prezent imobilul este liber, nefuncțional, nu este racordat la utilități, iar datorită vechimii necesită investiții majore ce exced bugutelui local,  sens în care nu se mai justifică menținerea acestuia în domeniul public al UATM Vulcan.  De asemenea, pentru a putea fi utilizat necesită investitii considerabile, iar administrația publică locală nu are capacitatea de a le realiza pentru a reda cetatenilor orasului un obiectiv de intes public local. 

 În conformitate cu prevederile :

· Art. 361  alin. 2,3,4 din  Ordonanţa de Urgenţă  nr. 57/2019 privind Codul administrativ,
· Hotărârii Guvernului nr. 1352/2001, privind atestarea domeniului public al județului Hunedoara, precum și al municipiilor, orașelor și comunelor din județul Hunedoara, cu modificările si completările ulterioare - Anexei nr. 15 - Inventarul bunurilor care aparţin domeniului public al Municipiului Vulcan, cu modificările si completările ulterioare.
· Hotărârea nr. 778 din 23 septembrie 1999 privind transmiterea unor imobile, proprietate publică a statului, din administrarea Ministerului Apărării Naţionale în administrarea Consiliului Local al Oraşului Vulcan, judeţul Hunedoara

În temeiul dispoziţiilor art.129, alin.(2), lit.”c”, și art.136, alin.(1) din  Ordonanţa de Urgenţă  nr. 57/2019 privind Codul administrativ,
H O T Ă R Ă Ş T E :

           Art.1 (1) Se aprobă încetarea uzului/interesului public a corpului de clădire C3- Pavilion K,în suprafață construită de 196 mp  și a terenului aferent în suprafață de 359 mp, situat in Str. Căprioara, nr. 3 înscris în C.F 63521 Vulcan, nr. cad. 63521, nr. cad 63521-C1, conform anexei care face parte integrantă din prezenta hotărâre.

(2) Având în vedere cele de mai sus, imobilele nu își mai justifică scopul/interesul public, devenind astfel oportună trecerea în domeniul privat, pentru o administrare mai facilă în alte scopuri.

Art.2 Se aprobă trecerea din domeniul public în domeniul privat al Municipiului Vulcan a corpului de clădire C3- Pavilion K,în suprafață construită de 196 mp  și a terenului aferent în suprafață de 359 mp, situat in Str. Căprioara, nr. 3 înscris în C.F 63521 Vulcan, nr. cad. 63521, nr. cad 63521-C1.

Art.3 Imobilele înscrise în C.F 63521 Vulcan, nr. cad. 63521, nr. cad 63521-C1 nu au fost revendicate de alte persoane în baza Legii 18/1991, a Legii 10/2001, cu completările ulterioare aduse de Legea 247/2005, precum si alte acte incidente în domeniul retrocedărilor bunurilor imobile preluate abuziv de Statul Român si nu fac obiectul unui litigiu judecătoresc.

 Art.4 Comisia specială de inventariere a domeniului public al municipiului Vulcan, reglementată de art. 289 alin 2 și 3 din OUG nr. 57/2019 privind Codul administrativ, cu modificările și completările ulterioare și de art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, va asigura actualizarea inventarul domeniului public și privat al municipiului Vulcan.
Art.5 Cu ducerea la îndeplinire a prezentei hotărâri se desemneaza Serviciul - ADPP din cadrul Primăriei Vulcan.

Art.6 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

Art.7 Prezenta hotărâre se comunică Prefectului - Judeţul Hunedoara, Primarului municipiului Vulcan, Serviciului ADPP, Compartiment urbanism, BCPI Petrosani şi se aduce la cunoştinţă publică.
       Municipiul Vulcan, 21.11.2024

      PREŞEDINTE DE ŞEDINŢĂ:               CONTRASEMNEAZĂ :  SECRETAR GENERAL       CONSILIER  BARBU POMPILIU                                   ROGOBETE MIHAELA
   Această hotărâre  fost adoptată în ședință  ordinară din data de 21.11.2024, cu    următoarele voturi:

             Total consilieri locali:19

             Prezenți:19

             Pentru  : 13
             Împotrivă:6
             Abțineri:0 

